# โรงพยาบาลกุสุมาลย์
โรงพยาบาลกุสุมาลย์  เป็นโรงพยาบาลชุมชน ระดับทุติยภูมิ (F2) ขนาด 60 เตียง สังกัดสำนักงานสาธารณสุขจังหวัดสกลนคร สำนักงานปลัดกระทรวงสาธารณสุข ตั้งอยู่เลขที่ 106 หมู่ 11 ติดถนนนิตโย (สกลนคร-นครพนม) ในเขตพื้นที่ตำบลนาโพธิ์ อำเภอกุสุมาลย์ จังหวัดสกลนคร บนเนื้อที่ 28 ไร่ 2 งาน 37 ตารางวา เริ่มเปิดให้บริการอย่างเป็นทางการครั้งแรก เมื่อวันที่  ให้บริการด้านการตรวจรักษาโรคทั่วไป ส่งเสริม ป้องกัน และฟื้นฟูสภาพของประชาชนในพื้นที่อำเภอกุสุมาลย์ ร่วมกับ รพ.สต. สังกัด อบจ.สกลนคร ในพื้นที่จำนวน 6 แห่ง ซึ่งดูแลประชากรทั้งหมด 48,722 คน (ปี 2568)

  ประวัติ 
โรงพยาบาลกุสุมาลย์ เปิดให้บริการอย่างเป็นทางการครั้งแรก เมื่อวันที่ 26 สิงหาคม พ.ศ. 2526 โดยเป็นโรงพยาบาล ขนาด 10 เตียง ต่อมาในปี พ.ศ. 2531 ได้รับการยกฐานะเป็นโรงพยาบาลขนาด 30 เตียง เพื่อเพิ่มขีดความสามารถในการให้บริการมากยิ่งขึ้น และเมื่อปี พ.ศ. 2540 ได้ยกระดับเป็นโรงพยาบาลขนาด 60 เตียง โดยมีแพทย์หญิงธีรารัตน์ พลราชม เป็นผู้อำนวยการโรงพยาบาล (พ.ศ. 2558 – ปัจจุบัน)

 ตำแหน่งที่ตั้ง 
โรงพยาบาลกุสุมาลย์ ตั้งอยู่ในเขตพื้นที่ตำบลนาโพธิ์ อำเภอกุสุมาลย์ จังหวัดสกลนคร ห่างจากที่ว่าการอำเภอกุสุมาลย์ ไปทางจังหวัดสกลนคร 4 กิโลเมตร ห่างจากโรงพยาบาลสกลนคร 40 กิโลเมตร ห่างจากโรงพยาบาลนครพนม 53 กิโลเมตร และห่างจากโรงพยาบาลโพนนาแก้ว จังหวัดสกลนคร ซึ่งเป็นโรงพยาบาลชุมชนที่ใกล้ที่สุด 30 กิโลเมตร

 ผู้อำนวยการโรงพยาบาล 
รายนามผู้อำนวยการโรงพยาบาลกุสุมาลย์ มีดังนี้
 ทำเนียบผู้อำนวยการโรงพยาบาลกุสุมาลย์ รายนามผู้อำนวยการ วาระการดำรงตำแหน่ง  1. นายแพทย์อำนวย กาจีนะ  พ.ศ. 2526 – พ.ศ. 2536    2. นายแพทย์ปรเมษฐ์ กิ่งโก้  พ.ศ. 2536 – พ.ศ. 2543  3. นายแพทย์สมชาย ภาสอาจ  พ.ศ. 2543 – พ.ศ. 2547  4. นายแพทย์ชัยวัฒน์ ธนูพันธ์ชัย  พ.ศ. 2547 – พ.ศ. 2549  5. นายแพทย์โกศล วราอัศวปติ  พ.ศ. 2549 – พ.ศ. 2558  6. แพทย์หญิงธีรารัตน์ พลราชม  พ.ศ. 2558 – ปัจจุบัน

 วิสัยทัศน์ 
โรงพยาบาลคุณภาพชั้นนำ ในเขตสุขภาพที่ 8 มีระบบบริการสุขภาพที่ดี ภาคีเครือข่ายเข้มแข็ง

 พันธกิจ 
1. พัฒนาระบบภาคีเครือข่ายสุขภาพ เพื่อสร้างเสริมสุขภาพให้สอดคล้องกับวิถีชุมชน
2. จัดบริการสุขภาพแบบองค์รวม และพัฒนาระบบการแพทย์ให้เป็นเลิศ
3. สร้างขวัญกำลังใจแก่บุคลากรทุกระดับ
4. บริหารจัดการองค์กรโดยยึดหลักธรรมาภิบาล

 ค่านิยมองค์กร 
K - Knowledge (เป็นองค์กรแห่งการเรียนรู้ และพัฒนาคุณภาพอย่างต่อเนื่อง)
S - Service Mind (บริการดี มีน้ำใจ พร้อมให้บริการ มาตรฐานเป็นเลิศ)
M - Morality (มีคุณธรรม ฟังความคิดเห็น เน้นรับผิดชอบ ตรวจสอบได้)

 โครงสร้างองค์กรและการบริหาร 
โรงพยาบาลกุสุมาลย์ แบ่งการบริหารออกเป็น 14 กลุ่มงานหลัก ตามกรอบโครงสร้างใหม่ ได้แก่
1. กลุ่มงานบริหารทั่วไป				
2. กลุ่มงานเทคนิคการแพทย์
3. กลุ่มงานทันตกรรม				
4. กลุ่มงานเภสัชกรรมและคุ้มครองผู้บริโภค
5. กลุ่มงานการแพทย์				
6. กลุ่มงานโภชนศาสตร์
7. กลุ่มงานรังสีวิทยา
8. กลุ่มงานเวชกรรมฟื้นฟู				
9. กลุ่มงานประกันสุขภาพยุทธศาสตร์
10. กลุ่มงานบริการด้านปฐมภูมิและองค์รวม		
11. กลุ่มงานการพยาบาล	
งานการพยาบาลผู้ป่วยนอก
งานการพยาบาลผู้ป่วยอุบัติเหตุฉุกเฉินและนิติเวช
งานการพยาบาลผู้ป่วยใน
งานการพยาบาลหน่วยควบคุมการติดเชื้อและงานจ่ายกลาง
งานการพยาบาลผู้คลอด			
12. กลุ่มงานการแพทย์แผนไทยและการแพทย์ทางเลือก
13. กลุ่มงานจิตเวชและยาเสพติด
14. กลุ่มงานสุขภาพดิจิตัล

 ระบบการบริหารจัดการ 
โรงพยาบาลกุสุมาลย์ ใช้ระบบการบริหารจัดการแบบมีส่วนร่วม (Participative Management) โดยมีคณะกรรมการบริหารโรงพยาบาล (กกบ.) เป็นผู้กำหนดนโยบายและทิศทางการดำเนินงาน มีการประชุมคณะกรรมการบริหารเป็นประจำทุกเดือน และใช้กระบวนการ PDCA (Plan-Do-Check-Act) ในการพัฒนาคุณภาพงานอย่างต่อเนื่อง นอกจากนี้ยังมีคณะกรรมการต่างๆ เพื่อขับเคลื่อนการพัฒนาคุณภาพในแต่ละด้าน เช่น ทีมนำด้านคลินิก ทีมนำด้านการบริหารความเสี่ยง ทีมนำด้านการควบคุมและป้องกันการติดเชื้อในโรงพยาบาล เป็นต้น

 การให้บริการต่างๆ 
โรงพยาบาลกุสุมาลย์ ให้บริการทางการแพทย์หลากหลายแผนก ได้แก่ แผนกผู้ป่วยนอก (OPD) แผนกผู้ป่วยใน (IPD) แผนกอุบัติเหตุและฉุกเฉิน (ER) แผนกทันตกรรม แผนกเภสัชกรรม แผนกแพทย์แผนไทยและแพทย์ทางเลือก แผนกเวชกรรมฟื้นฟู คลินิกโรคเรื้อรัง (เบาหวาน ความดันโลหิตสูง ฯลฯ) คลินิกฝากครรภ์และวางแผนครอบครัว คลินิกสุขภาพเด็กดี งานรังสีวิทยา งานส่งเสริมสุขภาพและป้องกันโรค เป็นต้น

 ความเชี่ยวชาญพิเศษและจุดเด่นของโรงพยาบาล 
การดูแลผู้ป่วยโรคเรื้อรังแบบองค์รวม โดยทีมสหวิชาชีพและการมีส่วนร่วมของชุมชน
การพัฒนาระบบการดูแลผู้ป่วยฉุกเฉินและการส่งต่อ
การบูรณาการแพทย์แผนไทยกับการแพทย์แผนปัจจุบัน
ระบบการเยี่ยมบ้านและการดูแลสุขภาพในชุมชน

 บุคลากรทางการแพทย์ 
โรงพยาบาลกุสุมาลย์ มีบุคลากรทั้งสิ้น 180 คน (ปี 2568) ประกอบด้วย
แพทย์ 7 คน (สัดส่วนต่อประชากร 1:6,678)
ทันตแพทย์ 4 คน (สัดส่วนต่อประชากร 1:11,686)
เภสัชกร 5 คน (สัดส่วนต่อประชากร 1:9,349)
พยาบาลวิชาชีพ 37 คน (สัดส่วนต่อประชากร 1:1,263)
บุคลากรสนับสนุนอื่นๆ 127 คน

 ความเชี่ยวชาญของบุคลากร 
แพทย์เวชศาสตร์ครอบครัวที่มีความเชี่ยวชาญในการดูแลผู้ป่วยแบบองค์รวม
ทีมพยาบาลที่มีความเชี่ยวชาญในการดูแลผู้ป่วยเฉพาะโรค เช่น โรคเบาหวาน โรคไต จิตเวช ฯลฯ
ทีมเภสัชกรที่มีความเชี่ยวชาญด้านการบริบาลทางเภสัชกรรมและงานคุ้มครองผู้บริโภค
ทีมทันตกรรมที่มีความเชี่ยวชาญด้านทันตกรรมรักษาและป้องกันในชุมชน
ทีมแพทย์แผนไทยที่มีความเชี่ยวชาญด้านการนวดและการใช้สมุนไพร

 การพัฒนาศักยภาพบุคลากร 
การฝึกอบรมเพื่อพัฒนาความรู้และทักษะเฉพาะทาง
การจัดการความรู้ (Knowledge Management) และการแลกเปลี่ยนเรียนรู้ภายในองค์กร
ระบบพี่เลี้ยงและการสอนงาน (Mentoring and Coaching)
การส่งบุคลากรไปศึกษาต่อในสาขาที่ขาดแคลน
การสนับสนุนการทำวิจัยและนวัตกรรมในองค์กร

 สถิติและผลการดำเนินงาน 
จำนวนผู้ป่วยที่ให้บริการ (ปี 2567)
ผู้ป่วยนอก: 98,621 ครั้ง (เฉลี่ย 270 ครั้ง/วัน)
ผู้ป่วยใน: 7,539 ราย
อัตราครองเตียงเฉลี่ย: ร้อยละ 149.95
จำนวนวันนอนเฉลี่ย: 2.9 วัน/ราย

 การรับรองมาตรฐานที่ได้รับ 
การรับรองคุณภาพสถานพยาบาล (Hospital Accreditation - HA) ขั้นมาตรฐาน ต่ออายุครั้งที่ 3 จากสถาบันรับรองคุณภาพสถานพยาบาล (องค์การมหาชน)
มาตรฐานห้องปฏิบัติการทางการแพทย์ (Laboratory Accreditation - LA) ต่ออายุครั้งที่ 2 จากกรมวิทยาศาสตร์การแพทย์
มาตรฐานระบบบริการสุขภาพ (Health Service System Standard) จากกรมสนับสนุนบริการสุขภาพ
โรงพยาบาลคุณธรรม (Integrity and Transparency Assessment - ITA) ระดับดีเยี่ยม

 นโยบายคุณภาพและความปลอดภัย 
นโยบาย 2P Safety (Patient and Personnel Safety)
นโยบายการบริหารความเสี่ยงเชิงรุก
นโยบายการป้องกันและควบคุมการติดเชื้อ
นโยบายการใช้ยาอย่างสมเหตุผล
นโยบายการดูแลผู้ป่วยแบบองค์รวม
นโยบายการเคารพสิทธิผู้ป่วยและศักดิ์ศรีความเป็นมนุษย์

 ช่องทางการติดต่อ 
โทรศัพท์: 042-769023, 042-769041
ฉุกเฉิน: 1669